“Blowback,” romani i ish agjentes Valeri Plume
Ish-agjentja e CIA-s Valerie Plume hedh dritë mbi jetën e një femre në botën e spiunazhit me romanin e saj të parë “Blowback”
Ish-agjentja e CIA-s Valerie Plume i rikthehet botës së spiunazhit, por jo si spiune, por si shkrimtare. Romani i saj, “Blowback,” flet rreth eksperiencës së saj si operative e CIA-s. Ajo bisedoi me korespondenten e Zërit të Amerikës Penelope Poulou rreth romanit dhe rreth mënyrës se si spiunet femrat portretizohen në filma. Filmi i vitit 2010 me Naomi Watts dhe Sean Penn, tregon ngjarjen e 2003-isht, kur u bë buplik identiteti i vërtetë i agjentes së CIA-s Valerie Plame, emri dhe pozita e saj. Identiteti i saj u bë i njohur nga zyrtarë të administratës së ish-presidentit Bush pasi bashkëshorti i saj, ish-diplomati amerikan Joe Wilson, hodhi poshtë pretendimet e qeverisë se Saddam Hussein po përpiqej të blinte uranium nga Nigeri. Dhjetë vjet pas skandalit, Valerie Plame i është rikthyer botës së spiunazhit, në rolin e shkrimtares. Ajo thotë se karakteri i saj kryesor në , Vanessa Pierson , është një agjente që po përpiqet të balancojë jetën personale me karrierën, ashtu si vetë Plume. Ajo thotë se përshkrimi i agjenteve femra në kulturën popullore bëhet në formë klisheje. Plame dha disa shembuj. Një nga më populloret ishte Angelina Jolie në filmin SALT. Personazhet spiune të kohëve të fundit sikur janë më ndryshe dhe kanë mahnitur publikun, si agjentja e CIA-s Maya, e luajtur nga Jessica Chastain, që po gjurmonte Osama bin Ladenin në filmin “Zero Dark Thirty.” Valeri Plame thotë se kultura popullore ka imagjinuar shpesh skenarë bazuar në realitet në botën e spiunazhit. Filmi “Enemy of the State” me aktorin Will Smith është një shembull i mirë i teknikave të sofistikuara të mbikqyrjes qeveritare dhe nxjerrjes së sekreteve. Është e frikshme se sa pranë realitetit janë njoftimet e fundit të mbikqyrjes elektronike nga qeveria, thotë zonja Plame. “Blowback” është romani i parë i zonjës Plame nga një seri romanesh që do të hedhin dritë mbi jetën e një agjenteje.